0180.xml
عراق میں دو خود کش بم دھماکوں میں 10 افراد جاں بحق، 30 زخمی
بغداد ۔ 08 ستمبر (اے پی پی) عراق میں دو خود کش بم دھماکوں کے نتیجہ میں 10 افراد جاں بحق اور 30 سے زیادہ زخمی ہو گئے۔ پولیس کے مطابق واقعہ جہادی تنظیموں کے زیر کنٹرول شہر سمرہ کی نواحی آبادی دلایا میں پیرکو اس وقت پیش آیا جب خود کش بمباروں نے بارود سے بھری دو گاڑیوں سمیت خود کو اڑا لیا
APP
08.09.14
0180p.xml
عراق داعش مخالف جرگے میں خود کش حملے،20 افراد ہلاک بغداد کےنواحی شہر دولحیہ میں داعش مخالفین کے مضبوط گڑھ میں حملے ہوئے،50 سے زاید افراد زخمی حملوں کے وقت مقامی قبائل اور داعش مخالف عسکریت پسندوں کا عراقی حکومت کی حمایت کیلئے جرگہ ہو رہا تھا
بغداد(مانئیٹرنگ ڈیسک) عراق کے شہر دولحیہ میں دولت اسلامی عراق و شام کےمخالفین کے جرگے میں خود کش حملے کے نتیجے میں 18 افراد ہلاک جبکہ 50 سے زاید زخمی ہو گئے-غیر ملکی خبر رساں ادارے کی رپورٹ کے مطابق عراق کے دارالحکومت بغداد کے نواحی شہر دولحیہ میں داعش مخالف جرگہ ہو رہا تھا کہ پہلے ایک خود کش حملہ آور نے بارود سے بھری گاڑی کو رکاوٹوں سے ٹکرادیا جس کے بعد پیچھے آنے والے دوسرے حملہ آور نے اندر داخل ہو کر اپنے آپ کو اڑا ڈالا-مقامی انتظامیہ نےدونوں دھماکوں میں18 افراد کی ہلاکت کی تصدیق کی ہےجبکہ 50 سے زاید افراد زخمی ہو گئے-دولحیہ میں داعش مخالف جنگجحو انتہائی منظم ہیں جب کہ خود کش حملے کے وقت بھی مقامی قبائل اور داعش مخالف عسکریت پسندوں کے درمیان عراقی حکومت کی حمایت کیلئے جرگہ جاری تھا۔
daily_islam
09.09.14